b'\n_START_ARTICLE_\nAlbert Neve\n_START_SECTION_\nBiografia\n_START_PARAGRAPH_\nAlbert porta exercint de DJ des dels 15 anys. Al complir els 19 va decidir endinsar-se en el m\xc3\xb3n de la producci\xc3\xb3, dedicaci\xc3\xb3 que avui en dia encara conserva. En els seus inicis compaginava la universitat (estudiava enginyeria inform\xc3\xa0tica) i la m\xc3\xbasica, fins que degut al gran \xc3\xa8xit de les seves primeres produccions es va veure obligat a deixar els seus estudis per centrar-se en la m\xc3\xbasica. _NEWLINE_Des de llavors ha estat present en un gran nombr de cabines, tant a nivell nacional com internacional. Pel que fa a les seves produccions ha pogut publicar-les en segells de gran prestigi, fet que ha perm\xc3\xa8s que produccions seves figuressin en top ten europeus i que ell pogu\xc3\xa9s realitzar actuacions en pa\xc3\xafsos tals com: Alemanya, It\xc3\xa0lia, Fran\xc3\xa7a, Anglaterra, M\xc3\xa8xic o EUA._NEWLINE_El 2012 va ser l\'any que Albert Neve var explotar a nivell mundial amb el r\xc3\xa8mix oficial al tema "Craissy 2k12" del Chuckie. Amb aquest \xc3\xa8xit David Guetta es va interessar en ell com a artista a tindre en compte._NEWLINE_M\xc3\xa9s tard, el 2013, David Guetta li va donar l\'oportunitat a remesclar el seu tema Play Hard. Albert Neve no va defraudar, la remescla va arribar a dalt de molts top tens, arribant a estar entre els primers temes en el top ten de Beatport. El r\xc3\xa8mix va rebre gran suport de l\'elit EDM i va ser inclosa en sets a Tomorrowland, EDC, Creamfields, etc. A l\'estiu va participar en dues actuacions exclusives de F*** Me I\'m Famous al Pacha Eivissa. Seguidament, un cop finalitzat l\'estiu, Albert Neve va fer el seu primer tour pel Sud d\'\xc3\x80sia._NEWLINE_Les seves produccions han rebut suport d\'artistes de renom, tals com David Guetta, Armin Van Buuren, Afrojack, Roger S\xc3\xa1nchez, Laidback Luke, Nicky Romero, Chuckie, Gregori Klosman o Knife Party entre d\'altres.\n_START_SECTION_\nTomorrowland\n_START_PARAGRAPH_\nEl 6 de juny de 2014 Albert Neve es converteix en el primer discj\xc3\xb2quei catal\xc3\xa0 convidat a la major festa electr\xc3\xb2nica del m\xc3\xb3n, Tomorrowland.'